ZAPISNIK

**12.** sjednice Školskog odbora Gimnazije „Matija Mesić“ održane **27. rujna 2018.** godine s početkom u 9,30 sati u zgradi Gimnazije.

Nazočni: Jasna Bošković, Danijela Zekušić, Ines Martinović, Sunčica Lovrić Mihić, Anita Štivić i Jasmina Beljan

Ostali nazočni: ravnatelj Zlatko Markovinović, pedagoginja Lucija Brnić i tajnica Gorana Lavrenčić

Predsjednica Školskog odbora Jasna Bošković je utvrdila da je na sjednici nazočan potreban broj članova za pravovaljano odlučivanje i za sjednicu je predložila sljedeći

DNEVNI RED

1. Usvajanje zapisnika 11. sjednice Školskog odbora

2. Razmatranje i usvajanje Izvješća o realizaciji Godišnjeg plana i programa škole i

 Školskog kurikuluma u školskoj godini 2017./2018.

3. Razmatranje prijedloga i donošenje Školskog kurikuluma za školsku

 godinu 2018./2019.

4. Razmatranje i usvajanje Godišnjeg plana i programa škole za školsku godinu

 2018./2019.

5. Davanje prethodne suglasnosti na prijedlog ravnatelja o nadopuni norme nastavnicima

 koji u školskoj ustanovi rade na neodređeno vrijeme s nepunim radnim vremenom

6. Donošenje odluke o davanju na korištenje dvorane za tjelesni odgoj, prostora čajne kuhinje,

 dijela aule gdje je postavljen aparat za napitke i prostor učionica

7. Razmatranje prijedloga i donošenje plana korištenja sredstava ostvarenih od davanja na

 korištenje školskog prostora u periodu od 1.1. do 30.6. 2018. godine

8. -Razmatranje prijedloga i donošenje odluke o prikupljanju donacije od učenika u

 iznosu od 100,00 kuna za sljedeće troškove:

 osiguranje učenika (premija 20,00 kn po učeniku), dosje učenika za učeničke dokumente i

 svjedodžbe, raspored sati s kalendarom rada, zadaćnice za eseje iz Hrvatskoga jezika,

 fotokopiranje smjernica za pisanje eseja iz Hrvatskoga jezika, fotokopiranje pisanih ispita

 objektivnog tipa (papir, toner, održavanje aparata), papiri – obrasci za pisanje pisanih

 provjera, izdavanje potvrda za učenike i roditelje, Školski list, zajednička fotografija

 razrednog odjela za svakog učenika

 -Donošenje odluke o potrošnji neutrošenog dijela sredstava od donacija učenika

9. Razno

 - Izvješće o obavljenom inspekcijskom nadzoru

Predloženi dnevni red jednoglasno je prihvaćen.

**Ad 1.**

Na zapisnik 11. sjednice Školskog odbora nije bilo primjedbi i jednoglasno je prihvaćen.

**Ad 2.**

Izvješće o realizaciji Godišnjeg plana i programa škole i Školskog kurikuluma u školskoj godini 2017./2018. obrazložila je pedagoginja Lucija Brnić. Izvješće, odnosno svi podaci koje ono sadrži, rađeno je na temelju naputaka ministarstva.

Na izvješće nije bilo primjedbi i jednoglasno je donesena sljedeća

ODLUKA

Usvaja se Izvješće o realizaciji Godišnjeg plana i programa škole i Školskog kurikuluma Gimnazije „Matija Mesić“, Slavonski Brod za školsku godinu 2017./2018.

**Ad 3.**

Školski kurikulum za školsku godinu 2018./19. obrazložila je pedagoginja Lucija Brnić. Školski kurikulum donosi Školski odbor do 30. rujna tekuće školske na prijedlog Nastavničkog vijeća. Na sjednici Nastavničkog vijeća održanoj 20. rujna 2018. godine razmotren je i usvojen prijedlog Školskog kurikuluma za školsku godinu 2018./19.

Školski kurikulum utvrđuje dugoročni i kratkoročni plan i program škole s izvannastavnim i

izvanškolskim aktivnostima, a donosi se na temelju nacionalnog kurikuluma i nastavnog plana i programa.

Školski kurikulum određuje nastavni plan i program izbornih predmeta, izvannastavne i izvanškolske aktivnosti i druge odgojno-obrazovne aktivnosti, programe i projekte prema smjernicama hrvatskog nacionalnog obrazovnog standarda.

Na predloženi Školski kurikulum nije bilo primjedbi i jednoglasno je donesena sljedeća

ODLUKA

Donosi se Školski kurikulum Gimnazije „Matija Mesić“, Slavonski Brod za školsku godinu 2018./19.

**Ad 4.**

Sukladno Zakonu o odgoju i obrazovanju u osnovnoj i srednjoj školi, škola na osnovi utvrđenog nastavnog plana i programa donosi Godišnji plan i program rada. Godišnji plan i program donosi Školski odbor do 30. rujna tekuće školske godine. Godišnji Plan i program rada za školsku godinu 2018./2019. obrazložila je pedagoginja Lucija Brnić.

Nakon izlaganja jednoglasno je donesena

ODLUKA

Usvaja se Godišnji plan i program Gimnazije „Matija Mesić“, Slavonski Brod za školsku godinu 2018./2019.

**Ad 5.**

Sukladno uputama Ministarstva znanosti i obrazovanja školi za rapisivanje natječaja i popunjavanje upražnjenih radnih mjesta više nije potrebna prethodna suglasnost Ministarstva. Osim toga, člankom 107. točka 10. Zakona o odgoju i obrazovanju u osnovnoj i srednjoj školi propisano je da se s radnikom koji u školskoj ustanovi ima zasnovan radni odnos na neodređeno nepuno radno vrijeme radni odnos do punog radnog vremena može zasnovati ugovorom o radu i bez natječaja.

Ravnatelj predlaže da se bez raspisivanja natječaja norma nadopuni sljedećim nastavnicima:

* **Marini Cvijić** do punog radnog vremena sa 18 sati nastave povijesti na neodređeno vrijeme
* **Jeleni Humski** do punog radnog vremena sa 10 sata nastave geografije na određeno vrijeme do povratka radnice tanje ivaniš na rad
* **Tajani Suchy** do punog radnog vremena sa 5 sati nastave informatike do 31.8.2019.

Na prijedlog ravnatelja nije bilo primjedbi i jednoglasno je donesena sljedeća

ODLUKA

Daje se suglasnost na ravnateljevu odluku o nadopuni norme i zasnivanju radnog odnosa do punog radnog vremena za Marinu Cvijić, Jelenu Humski i Tajanu Suchy.

**Ad 6.**

Kao i prethodnih godina, početkom ove školske godine potrebno je donijeti odluke o davanju na korištenje školskog prostora, a sukladno Odluci Županijske skupštine Brodsko-posavske županije o uvjetima i kriterijima za davanje i uzimanje na korištenje prostora i opreme u školskim i drugim objektima od 16. prosinca 2014. godine. Škola će od osnivača zatraži suglasnost na odluku o korištenju školskog prostora. Što se tiče prostora koji se daje na korištenje škola ima dugogodišnje korisnike s kojima svake godine obnavlja ugovor. Nakon obrazloženja jednoglasno je donesena

ODLUKU

o davanju na korištenje dvorane za tjelesni odgoj, prostora čajne kuhinje,

dijela aule gdje je postavljen aparat za napitke i prostora učionica

u školskoj godini 2018./2019.

1. Dvorana za tjelesni odgoj Gimnazije „Matija Mesić“ u školskoj godini 2018./2019. davat će se na korištenje zainteresiranim športskim klubovima i drugim zainteresiranim korisnicima samo u slobodno vrijeme, kada je više ne koriste učenici Gimnazije.

1.1. Naknada za korištenje dvorane utvrđuje se u iznosu od:

- 250,00 kuna po satu korištenja za termin u vremenu od 21 do 22 sata i

- 200,00 kuna po satu korištenja za termin u vremenu od 22 do 23 sata.

1.2. Način i uvjeti davanja na korištenje dvorane za tjelesni odgoj regulirat će se posebnim ugovorima sklopljenim sa svim korisnicima.

2. Gimnazija „Matija Mesić“, u školskoj godini 2018./2019., davat će na korištenje prostor čajne kuhinje koji se nalazi u auli Gimnazije.

2.1. U prostoru čajne kuhinje pružat će se usluge prehrane (prodaja gotovih proizvoda) isključivo učenicima i zaposlenicima Gimnazije.

2.2. Naknada za korištenje prostora čajne kuhinje utvrđuje se u iznosu od 6.150,00 kuna mjesečno, a način i uvjeti davanja na korištenje navedenog prostora regulirat će se posebnim ugovorom sklopljenim s odabranim korisnikom.

3. Dio aule Gimnazije „Matija Mesić“ davat će se na korištenje, a za postavljanje aparata za napitke za učenike Gimnazije.

3.1. Naknada za korištenje prostora utvrđuje se u iznosu od 1.200,00 kuna, a način i uvjeti davanja na korištenje dijela aule za postavljanje aparata za napitke regulirat će se posebnim ugovorom sklopljenim s odabranim korisnikom.

4. Prostor učionica Gimnazije „Matija Mesić“ davat će se na korištenje zainteresiranim korisnicima samo u slobodno vrijeme, kada ga više ne koriste učenici Gimnazije.

4.1. Naknada za korištenje prostora škole – prostora učionica utvrđuje se u iznosu od

100,00 kuna po satu korištenja.

4.2. Način i uvjeti davanja na korištenje prostora škole regulirat će se posebnim ugovorima

sklopljenim sa svim korisnicima.

5. Školski prostor davat će se na korištenje u vrijeme i na način kojim se neće remetiti redoviti rad škole.

6. Odluka stupa na snagu danom donošenja.

**Ad 7.**

Ravnatelj je ukratko obrazložio Prijedlog plana korištenja sredstava ostvarenih od davanja na korištenje školskog prostora u periodu od 1.1. do 30.6. 2018. godine istaknuvši da su u navedenom periodu ostvareni prihodi u iznosu od **44.332,02** kn nakon odbitka 30% koji ostaju u županijskom proračunu, a ukupan prijedlog plana potrošnje iznosi 21.185,69 kn.

Nakon kraće rasprave jednoglasno je donesena

O D L U K A

o korištenju vlastitih prihoda ostvarenih davanjem na korištenje

školskog prostora u periodu od 1.1. do 30. 6. 2018. godine

1**.** Prema Planu korištenja vlastitih prihoda ostvarenih u periodu od 1.1. do 30.6. 2018. godine po osnovi davanjana korištenje dvorane za tjelesni odgoj, prostora čajne kuhinje i dijela aule gdje je postavljen aparat za napitke, sredstava ostvarena u iznosu od **44.332,02** kuna kao i dio sredstava iz prethodnog razdoblja za koji nije tražena suglasnost koristit će se za sljedeće:

-isplatu plaće spremačicama koje dežuraju subotom za vrijeme održavanja nastave (prekovremeni rad) – 2.077,83 kn;

-tiskarske usluge, Dan škole – 875,00 kn;

-usluga video snimanja, Dan škole – 2.750,00 kn;

-reprezentaciju za dan škole – 872,57 kn;

-sredstva za čišćenje i higijenske potrebe – 2.603,52 kn;

-naknada troškova osobama izvan radnog odnosa – 1.944,77

-sitni inventar – 10 računala, 10 monitora – 10.062,00

2. Odluka stupa na snagu danom donošenja.

**Ad 8.**

Ravnatelj je obrazložio da će se za poboljšanje učeničkog standarda i u školskoj godini 2018./19. od učenika prikupljati donacija u iznosu od 100,00 kn.

Nakon kraće rasprave jednoglasno je donesena

ODLUKA

O DONACIJI

1.Za poboljšanje učeničkog standarda Gimnazija „Matija Mesić“, Slavonski Brod u

 školskoj godini 2018./2019. prihvatit će donaciju učenika u visini od 100,00 kuna za

 sljedeće:

 -osiguranje učenika ( premija po učeniku 20,00 kuna )

 -dosje učenika za učeničke dokumente i svjedodžbe

 -raspored sati s kalendarom rada

 -zadaćnice za eseje iz Hrvatskoga jezika

 -fotokopiranje smjernica za pisanje eseja iz Hrvatskoga jezika

 -fotokopiranje pisanih ispita objektivnog tipa (papir, toner, održavanje aparata)

 -papiri – obrasci za pisanje pisanih provjera

 -izdavanje potvrda za učenike i roditelje

 -Školski list

 -zajednička fotografija razrednog odjela za svakog učenika

2.Iznos od 100,00 kuna učenici mogu uplatiti na blagajni škole u ukupnom iznosu ili u

 dva obroka.

-Ravnatelj je predložio da se od neutrošenog dijela sredstava od donacija učenika kupe prijeko potrebni garderobni ormarići. Školski odbor se složio s predloženim i jednoglasno donio

ODLUKU

1. Neutrošena sredstva izvora Donacije iz prethodnih godina sa stanjem na dan

 31. kolovoza 2018. godine planiraju se potrošiti na sljedeće:

 - Nabavu nove nefinancijske imovine ( ormarići za učenike ).

2. Ova odluka stupa na snagu danom donošenja.

**Ad 9.**

Predsjednica Školskog odbora, Jasna Bošković, izvijestila je Školski odbor o inspekcijskom nadzoru prosvjetne inspekcije obavljenom 19. rujna 2018. u Gimnaziji „Matija Mesić“ koji je pokrenut po službenoj dužnosti 10. rujna 2018., a potaknut pisanim podneskom dr.sc. Aleksandra Mone Macka Puheka. Rješenjem inspekcijskog nadzora zabranjuje se Gimnaziji „Matija Mesić“ prekovremeni rad nastavnika fizike jer je nezakonit.

Ravnatelj je postupio prema rješenju.

Sjednica završena u 10,30 sati.

Zapisnik napisala: Predsjednica Školskog odbora:

Jasna Bošković, prof. Jasna Bošković, prof.